বার্ল আইভস

বার্ল আইকল আইভানহো আইভস (; ১৪ জুন ১৯০৯ - ১৪ এপ্রিল ১৯৯৫) ছিলেন একজন মার্কিন গায়ক ও অভিনেতা। তিনি একজন ইটিনার‍্যান্ট গায়ক ও বেঞ্জোবাদক হিসেবে তার কর্মজীবন শুরু করেন। তিনি দ্য ওয়েফারিং স্ট্রেঞ্জার বেতার অনুষ্ঠান দিয়ে ঐতিহ্যবাহী লোক গানগুলোকে জনপ্রিয় করে তোলেন। ১৯৪২ সালে তিনি আরভিং বার্লিনের দিজ ইজ দি আর্মি-তে অভিনয় করেন এবং সিবিএস বেতারের প্রধান তারকা হয়ে ওঠেন।

আইভস ১৯৪০ ও ১৯৫০-এর দশকে চলচ্চিত্রে জনপ্রিয়তা অর্জন করেন। এই সময়ে তিনি সো ডিয়ার টু মাই হার্ট (১৯৪৯), ক্যাট অন আ হট টিন রুফ (১৯৫৮) ও দ্য বিগ কান্ট্রি (১৯৫৮) চলচ্চিত্রে অভিনয় করে পরিচিতি লাভ করেন। দ্য বিগ কান্ট্রি ছবিতে রুফাস হ্যানাসি চরিত্রে অভিনয়ের জন্য তিনি শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন। এছাড়া ১৯৬০-এর দশকে তিনি কান্ট্রি সঙ্গীতে সফলতা অর্জন করেন এবং "আ লিটল বিটি টিয়ার" ও "ফানি ওয়ে অব লাফিং" গানের রেকর্ড করেন, যা হিট তকমা লাভ করে।

প্রারম্ভিক জীবন
আইভস ১৯০৯ সালের ১৪ই জুন ইলিনয় অঙ্গরাজ্যের জ্যাসপার কাউন্টির হান্ট সিটিতে জন্মগ্রহণ করেন। তার পিতা লেভি "ফ্র্যাংক" আইভস (১৮৮০-১৯৪৭) এবং মাতা কর্ডেলিয়া "ডেলি" (জন্ম: হোয়াইট; ১৮৮২-১৯৫৪)। তার ছয় ভাইবোন ছিল, তারা হলেন অড্রি, আর্টি, ক্লেরেন্স, আর্গোলা, লিলবার্ন এবং নর্মা। তার পিতা প্রথমে কৃষক ছিলেন ও পরে ঠিকাদার হন। একদিন আইভস তার মায়ের সাথে বাগানে গান গাইছিলেন, তার চাচা সেটা শুনেন। তিনি তাকে হান্ট সিটিতে বয়োজ্যেষ্ঠ সেনাদের পুনর্মিলনীতে গান গাইতে নিয়ে যান। বালক আইভস "বারবারা অ্যালেন" লোক গান পরিবেশন করেন এবং তার চাচা ও শ্রোতাদের মুগ্ধ করেন।

কর্মজীবন

১৭শ শতাব্দীর ইংরেজি গান "ল্যাভেন্ডার্স ব্লু"-এর তার গাওয়া সংস্করণ তার প্রথম হিট গান। এটি তার অভিনীত সো ডিয়ার টু মাই হার্ট (১৯৪৯)-এ ব্যবহৃত হয় এবং শ্রেষ্ঠ মৌলিক গান বিভাগে একাডেমি পুরস্কারের মনোনয়ন লাভ করে।

আইভস ১৯৫৫ সালে টেনেসি উইলিয়ামসের ক্যাট অন আ হট টিন রুফ মঞ্চনাটকের উদ্বোধনী মঞ্চায়নে "বিগ ড্যাডি" পলিট চরিত্রে অভিনয় করেন। এরপর তিনি ইস্ট অব ইডেন (১৯৫৫)-এ ক্যালিফোর্নিয়ার স্যালিনাসের স্যাম দ্য শেরিফ, ক্যাট অন আ হট টিন রুফ নাটকের চলচ্চিত্ররূপে (১৯৫৮)-এ বিগ ড্যাডি, ডিজায়ার আন্ডার দ্য এমস (১৯৫৮), উইন্ড অ্যাক্রস দি এভারগ্লেডস (১৯৫৮) চলচ্চিত্রে অভিনয় করেন। তিনি দ্য বিগ কান্ট্রি (১৯৫৮) চলচ্চিত্রে রুফাস হ্যানাসি চরিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে একাডেমি পুরস্কার ও গোল্ডেন গ্লোব পুরস্কার লাভ করেন।

ব্যক্তিগত জীবন ও মৃত্যু
আইভস ১৯৪৫ সালের ৬ই ডিসেম্বর ৩৬ বছর বয়সে ২৯ বছর বয়সী চলচ্চিত্র লেখিকা হেলেন পেক এরলিখকে বিয়ে করেন। তাদের পুত্র আলেকজান্ডার ১৯৪৯ সালে জন্মগ্রহণ করেন। ১৯৭১ সালের ফেব্রুয়ারি মাসে আইভস ও হেলেনের বিবাহবিচ্ছেদ ঘটে। দুই মাস পর আইভস ডরথি কোস্টার পলকে বিয়ে করেন।

আইভস দীর্ঘদিন ধরে পাইপ ও সিগার পান করতেন। ১৯৯৪ সালের গ্রীষ্মে তার মুখগহ্বরের ক্যান্সার ধরা পড়ে। কয়েকটি অসফল অস্ত্রোপচারের পর তিনি আরও চিকিৎসা না করার সিদ্ধান্ত নেন। তিনি ১৯৯৫ সালের ১৪ই এপ্রিল ৮৫ বছর বয়সে ওয়াশিংটনের অ্যানাকোর্টেসে তার নিজ বাড়িতে মৃত্যুবরণ করেন। তাকে ইলিনয়ের জ্যাসপার কাউন্টির হান্ট সিটি টাউনশিপের মোন্ড সেমেটারিতে সমাহিত করা হয়।

তথ্যসূত্র

বহিঃসংযোগ

 
 
 

১৯০৯-এ জন্ম
১৯৯৫-এ মৃত্যু
২০শ শতাব্দীর মার্কিন অভিনেতা
২০শ শতাব্দীর মার্কিন গায়ক
ইলিনয়ের অভিনেতা
ইলিনয়ের গীতিকার
মার্কিন কণ্ঠাভিনেতা
মার্কিন গায়ক-গীতিকার
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন ব্যাঞ্জো বাদক
মার্কিন মঞ্চ অভিনেতা
ওয়াশিংটনে ক্যান্সারে মৃত্যু
শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
গ্র্যামি পুরস্কার বিজয়ী
ডোনাল্ডসন পুরস্কার বিজয়ী
কলাম্বিয়া রেকর্ডসের শিল্পী
ডেকা রেকর্ডসের শিল্পী
ওয়াল্ট ডিজনি রেকর্ডসের শিল্পী
২০শ শতাব্দীর মার্কিন সঙ্গীতশিল্পী
মার্কিন লোক সঙ্গীতশিল্পী
মার্কিন গায়ক
অডিওবই পাঠক
ইন্ডিয়ানার অভিনেতা
ইলিনয়ের সামরিক কর্মকর্তা
ইলিনয়ের সঙ্গীতশিল্পী
দ্বিতীয় বিশ্বযুদ্ধের মার্কিন সেনা কর্মকর্তা